Na temelju članka 108. Statuta Osnovne škole – Scuola elemntare Rivarela

Novigrad- Cittanova, ravnteljica Škole dana 6. ožujka 2015. objavljuje

**JAVNI POZIV
za dostavu prijava za stručno osposobljavanje za rad bez zasnivanja radnog odnosa u Osnovnoj školi – Scuola elementare Rivarela**.

Članak 1.

Na temelju Zakona o poticanju zapošljavanja (NN broj 57/12. i 120/12.), a u cilju korištenja mjere Stručno osposobljavanje za rad bez zasnivanja radnog odnosa putem Hrvatskog zavoda za zapošljavanje Područne službe u Puli, Ispostava Umag (u nastavku: HZZ), Osnovna škola – Scuola elementare Rivarela, iskazuje interes i potrebu za prijem polaznika za stručno osposobljavanje za rad bez zasnivanja radnog odnosa.

Članak 2.

Uvjete za prijavu na ovaj Javni poziv ostvaruju:
• nezaposlene osobe bez radnog iskustva u zvanju za koje su se obrazovale, osobe koje se u evidenciji tijela nadležnog za vođenje evidencije o nezaposlenima, kao nezaposlene osobe vode duže od trideset dana i koje bez obzira na razdoblje ukupno evidentiranog staža u mirovinskome osiguranju, nemaju više od jedne godine staža u zvanju za koje su se obrazovale, odnosno evidentiranog staža ostvarenog po toj osnovi kod tuzemnog ili inozemnog nositelja obveznog mirovinskog osiguranja.

Članak 3.

Stručno osposobljavanje odvijat će se u trajanju od 12 mjeseci, u punom radnom vremenu od osam (8) sati dnevno/četrdeset (40) sati tjedno.
Naziv radnog mjesta: suradnik/ica u računovodstvu
Izvršitelja: 1
**Uvjeti:**
- završen preddiplomski sveučilišni studij ili stručni studij u trajanju od najmanje tri godine ili završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ekonomskog usmjerenja
- znanje jednog i poznavanje drugog stranog jezika (engleski, talijanski, francuski ili njemački)
- organizacijske sposobnosti i komunikacijske vještine
- poznavanje rada na računalu.

Članak 4.

**Kandidati/kinje koji ispunjavaju tražene uvjete dužni su uz prijavu dostaviti:**
• kratki životopis
• presliku dokaza o hrvatskom državljanstvu
• presliku diplome o stručnoj spremi
• presliku uvjerenja iz matične evidencije (elektronički zapis ili potvrda) Hrvatskog zavoda za mirovinsko osiguranje
• uvjerenje o nekažnjavanju (ne starije od 6 mjeseci)
• dokaz HZZ-a da se kandidat vodi u evidenciji nezaposlenih osoba
• dokaz o poznavanju rada na računalu (svjedodžba, izjava, uvjerenje)

Članak 5.

Stručno osposobljavanje za rad bez zasnivanja radnog odnosa obavlja se:

• na temelju pisanog ugovora o stručnom osposobljavanju za rad bez zasnivanja radnog odnosa

Prije sklapanja ugovora kandidati/kinje mogu biti pozvani na razgovor.
Polaznici/ce stručnog osposobljavanja nemaju status službenika i nisu u radnom odnosu.
Doprinose za mirovinsko i zdravstveno osiguranje i zaštitu na radu snosi HZZ.
Polazniku/ci stručnog osposobljavanja za rad HZZ isplaćuje novčanu pomoć u visini neoporezivog dijela studentske stipendije koja trenutno iznosi 2.400,00 kuna mjesečno po potvrđenoj prisutnosti stručnom osposobljavanju za rad i troškove prijevoza u visini stvarnih troškova, a u maksimalnom iznosu od 1.000,00 kuna.
HZZ ne isplaćuje novčanu pomoć polazniku stručnog osposobljavanja za vrijeme privremene nesposobnosti za rad ili izostanka s programa stručnog osposobljavanja.

Članak 6.

**Prijave s dokazima o ispunjavanju traženih uvjeta dostavljaju se zaključno s 14. ožujka 2015. godine na adresu: Osnovna škola – Scuola elementare Rivarela, Emonijska 4, 52466 NOVIGRAD-CITTANOVA.**

Sve dodatne informacije potencijalni kandidati/kinje mogu dobiti na broj telefona:052/757-005.

Članak 7.

O rezultatima javnog poziva svi kandidati/kinje bit će obaviješteni pisanim putem.